36. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 428 της 17 Ιουλ./9 Αυγ.1989 (ΦΕΚ Α΄ 186) Απογραφή ως ναυτικών πολιτικών προσφύγων. Έχοντας υπόψη: 1.Τις διατάξεις του άρθρ. 58 του Ν.Δ. 187/73 «Περί κώδικος Δημοσίου Ναυτικού Δικαίου» (Α΄ 261). 2.Τις διατάξεις της παρ. 1(γ) του άρθρ. 1 του Νόμ. 3141/1955 «Περί συστάσεως παρά των ΥΕΝ Συμβουλίου Εμπορικού Ναυτικού (ΣΕΝ) (Α΄ 43). 3.Τις διατάξεις του άρθρ. 1 παρ. 2 της αριθ. 145054/3/82/26.4.82 Απόφασης των Υπουργών Προεδρίας Κυβερνήσεως και Εμπορικής Ναυτιλίας «Αναμόρφωση Συλλογικών οργάνων Γνωμοδοτικής και Αποφασιστικής Αρμοδιότητας του Υπουργείου Εμπορικής Ναυτιλίας» (Β΄ 219). 4.Τις διατάξεις του άρθρ. 2 παρ. 3 εδάφ. β του Νόμ. 989/1979 (Α΄ 260) «Περί τροποποιήσεως και συμπληρώσεως των περί Ναυτικού Επιμελητηρίου της Ελλάδος ισχυουσών διατάξεων» (Α΄ 260). 5.Τη 273/20.9.88 γνωμοδότηση του ΣΕΝ. 6.Τη 103/13.1.89 γνωμοδότηση του ΝΕΕ. 7.Τη 336/17.5.89 γνωμοδότηση του Συμβουλίου της Επικρατείας και ύστερα από πρόταση του Υπουργού Εμπορικής Ναυτιλίας, αποφασίζουμε: Άρθρ.1.-Πολιτικοί πρόσφυγες που επαναπατρίσθηκαν ή θα επαναπατρισθούν, μετά την απόκτηση της Ελληνικής Ιθαγένειας και εφόσον άσκησαν το ναυτικό επάγγελμα και έχουν θαλάσσια υπηρεσία τουλάχιστον έξι (6) χρόνια σε Ελληνικά ή ξένα πλοία, που αποδεικνύεται από επίσημα έγγραφα και δεν υπερβαίνουν το 62 έτος της ηλικίας τους, μπορούν να απογραφούν ως ναυτικοί κατ’ εξαίρεση των διατάξεων του εδαφ. (α) της παρ. 1 του άρθρ. 1 του Π.Δ. 247/89 (Α΄ 115). Άρθρ.2.-Η ισχύς του παρόντος λήγει μετά εξάμηνο από τη δημοσίευσή του στην Εφημερίδα της Κυβερνήσεως. 19.Ε.β.36 Απογραφή Ναυτικών 